jkorsvik/nowiki_second_scrape_merged huggingface dataset:
Norddjurs kommune

Norddjurs kommune er en dansk kommune i Region Midtjylland, opprettet ved region- og kommunalreformen i 2007.Allerede 15. november 2005 ble kommunestyret valgt med Torben Jensen fra Borgerlisten som ny borgmester.
Kommunen er en sammenslåing av Grenaa kommune, Nørre Djurs kommune, Rougsø kommune og deler av Sønderhald kommune.Norddjurs omfatter også øyen Anholt midt ute i Kattegat mellom Danmark og Sverige. Det går ferge fra Grenaa til Anholt, og småflyrute fra Anholt til Læsø og Århus.


== Borgermestre ==
Kasper Bjerregaard (V) 2022–
Jan Petersen (S) 2010–2021
Torben Jensen (Borgerlisten) 2007–2010


== Kjente personer fra Norddjurs ==
Danmarks tidligere statsminister, Anders Fogh Rasmussen, er født i Ginnerup i tidligere Nørre Djurs kommune.


== Referanser ==


== Eksterne lenker ==
Offisielt nettsted 
(en) Norddjurs Kommune – kategori av bilder, video eller lyd på Commons
Fylkesvei 2176

Fylkesvei 2176 går mellom Sundet i Engerdal og Engerneset i Trysil.
Frem til 2019 hadde veien betegnelsen fylkesvei 581 (Hedmark).


== Kommuner og knutepunkter ==

 EngerdalGranbergveien 

Elvdalsveien 

 TrysilSennsjøvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv2176
(no) Statens vegvesen – trafikkmeldinger
Hans-Pavia Rosing

Hans-Pavia Rosing (født 22. juni 1948 i Nuuk, død 9. juli 2018) var en grønlandsk politiker og embedsmann. Han hadde både partipolitisk uavhengige verv og politiske verv, da for partiet Siumut.
Han var sønn av Peter Lars Nikolaj Rosing, som har sittet på det danske folketinget i flere perioder.
Verv og posisjoner (utvalg)

President for Inuit Circumpolar Conference 1980-1986
Folketingsmedlem for Grønland 1987-2001
Formann for Grønlandsgarveriet 1988-1992
Styremedlem i Verdens naturvernunion 1988-1991
Medlem av Grønlands Landsting 1983-1984
Formand for Landstingets Finansutvalg 1983-1984
Landsstyremedlem for økonomi («Finansminister») 1986-1987
Formann for Folketingets utvalg for Grønlandslovene
Medlem av den danske delegasjonen til FNs generalforsamlinger i 1991-1993I tillegg hadde han en rekke andre verv i organisasjoner knyttet til Grønland, grønlandsk kultur, politikk, naturvern og næringsliv. 
Rosing ble tildelt Grønlands Fredspris i 1985.


== Referanser ==
Eugène Kalt

Eugène Kalt (født 24. februar 1861 i Landser i Alsace, død 1941) var en fransk oftalmolog som utviklet den første kjente anvendelsen av kontaktlinser for å korrigere keratokonus. I 1888 arbeidet han med ganske grove og relativt flate sclerale linser som skulle: «Compress the steep conical apex, thereby correcting the condition». («Sammenpresse den bratte koniske apex og derved korrigere feilen») Hans første linser ble laget av bunnen av reagensglass.


== Referanser ==


== Litteratur ==
Pearson RM. "Kalt, keratoconus, and the contact lens." Optom Vis Sci. 1989 sep;66(9):643-6. PMID 2677884.


== Eksterne lenker ==
«Hard Contact Lenses». The College of Optometrists. Arkivert fra originalen 26. september 2006. Besøkt 1. august 2006.
Inuit Circumpolar Conference

Inuit Circumpolar Conference (ICC) er en internasjonal ikke-statlig organisasjon som representerer ca. 160 000 inuitter fra de arktiske områder i Grønland, Canada, Alaska (USA) og Tsjukotka (Russland).
ICCs målsetning er å styrke samholdet mellom de arktiske inuittene, å kjempe for inuittenes rettigheter og interesser i internasjonale sammenhenger, å styrke inuittkulturen, å oppnå full aktiv deltagelse i den politiske, økonomiske og sosiale utviklingen i de respektive hjemlandene, å utvikle og kjempe for politiske initiativer til å beskytte det arktiske miljøet, samt å kjempe for anerkjennelsen av rettigheter for alle urfolk.
I Grønland har ICC kontor i hovedstaden, Nuuk. Den nåværende presidenten for ICC-Greenland er Aqqaluk Lynge, som tidligere har vært president for ICC, og som nå er viseformann for ICC International. Aqqaluk Lynge, som var med og stiftet partiet Inuit Ataqatigiit (IA), sitter dessuten i FNs permanente forum for urfolk (UN Permanent Forum on Indigenous Issues, UNPFII).
I 1996 ble ICC tildelt Nordisk råds natur- og miljøpris.


== Eksterne lenker ==
ICCs offisielle hjemmeside
Lundtunnelen

Lundtunnelen er en tunnel på fylkesvei 57 i Gulen kommune i Vestland fylke. Den er 147 meter lang og ble åpnet i 1964. Sammen med Undaltunnelen og Leversundbrua førte det til sammenhengende riksvei fra Fensfjorden til ferjeleiet på Rutledal ved Sognefjorden.


== Se også ==
Undaltunnelen
Veitunneler i Norge


== Referanser ==
Herkulesspinner

Herkulesspinner (Coscinocera hercules ) er en sommerfugl som tilhører familien påfuglspinnere (Saturniidae). Den har enormt store vinger, med et vingespenn opptil 27 cm, i tillegg er vingene bak trukket ut til lange stjerter. Den har dermed muligens enda større vingeareal enn atlasspinneren (Attacus atlas) som vanligvis blir regnet å ha det største vingearealet av alle sommerfugler. Den forekommer i de tropiske områdene på Ny-Guinea og Queensland, Australia.


== Utseende ==
En meget stor, rødbrun spinner med svære vinger. Hunnen er større og tyngre enn hannen. Den innerste delen av vingene er rødbrune, den ytterste halvdelen lysere, med en hvit skillelinje mellom de to delene. Ved innerkanten av denne skillelinjen finnes det på hver vinge en tåreformet, gjennomsiktig flekk. Hannen har sigdformede forvinger og bakvingenes bakhjørner trukket ut til en lang stjert som nesten er like lang som resten av dyret. Hunnens bakhjørner er bare svakt uttrukket. Den store larven er blekgrønn, med tykke, hvite pigger.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien spinnere (i vid forstand), Bombycoidea
Familien påfuglspinnere, Saturniidae
Underfamilien Saturniinae – 59 slekter med ca. 500 arter. Muligens en parafyletisk gruppering.
Slektsgruppen Attacini – inneholder mange svært store arter
Slekten Coscinocera Butler, 1879
Coscinocera hercules (Miskin, 1876)


== Kilder ==
Bilder av arten


== Eksterne lenker ==
(en) herkulesspinner i Global Biodiversity Information Facility 
(en) herkulesspinner hos NCBI 
(en) Kategori:Coscinocera hercules – bilder, video eller lyd på Wikimedia Commons 
Saturniidae Web - Coscinocera hercules [1]
Fylkesvei 2210

Fylkesvei 2210 går mellom Røstvollen og Femundsenden i Engerdal kommune.
Frem til 2019 hadde veien betegnelsen fylkesvei 654 (Hedmark).


== Kommuner og knutepunkter ==

 EngerdalFemundveien 


== Referanser ==


== Eksterne lenker ==
Vegvesenets vegkart
(no) Statens vegvesen – trafikkmeldinger Fv2210
(no) Statens vegvesen – trafikkmeldinger
Aqqaluk Lynge

Aqqaluk Lynge (født 12. oktober 1947 i Aasiaat) er en grønlandsk politiker.
Han er president for Inuit Circumpolar Conference. Han er også tidligere medlem av Grønlands Landsting, og var en av grunnleggerne av det grønlandske politiske partiet Inuit Ataqatigiit (IA). 
Han er innfødt kalaallit (grønlandsk), og er medlem av FNs permanente forum for urfolk, som er et rådgivende organ for FNs økonomiske og sosiale råd. Forumet behandler saker knyttet til innfødte folk, som økonomiske og sosial utvikling, kultur, miljø, utdanning, helse og menneskerettigheter.


== Æresbevisninger ==
Nersornaat, Grønlands hjemmestyres fortjenstmedalje, i sølv (1991)
Ridder av 1. grad av Dannebrogordenen (2004)


== Referanser ==


== Eksterne lenker ==
(en) Aqqaluk Lynge på Internet Movie Database 
(da) Aqqaluk Lynge på Filmdatabasen 
(en) Aqqaluk Lynge - Profil på FNs hjemmesider
Anders Sletvold Moe

Anders Sletvold Moe (født 19. august 1978 i Steinkjer) er en norsk kunstner. Han er bosatt i Oslo, Norge. Utdannet ved Kunstskolen i Rogaland (99-01), og mastergrad fra Konsthögskolan i Malmö (01-06). Sletvold Moe jobber hovedsakelig med installasjoner og malerier. Han er representrert av Elastic gallery (Malmö). I 2010 mottok han Høstutstillingsprisen for sin deltakelse på Høstutstillingen.
Sletvold Moe er styremedlem i Landsforeningen Norske Malere. 


== Eksterne lenker ==
Kunstnerens hjemmeside
Mia Sundberg galleri
Elastic gallery
Anders Sletvold Moe i LNM Arkiv
Gudetrepåfuglspinner

Gudetrepåfuglspinner (Samia cynthia ) er en sommerfugl som tilhører familien påfuglspinnere (Saturniidae). Denne store, brune arten har blitt brukt i silkeproduksjon og har unnsluppet og etablert seg i det fri både i Mellom-Europa, på østkysten av USA og i Uruguay.


== Utseende ==
En stor (vingespenn 90 – 140 mm), brun spinner med forholdsvis liten kropp. Hunnene er større og tyngre enn hannene. Vingene er brune, med en bred, lys tverrlinje midt i både for- og bakvingene. På innsiden av denne sitter det på hver vinge en halvmåneformet, halvgjennomsiktig flekk. I spissen av forvingen er det en liten, svart flekk. Larven er blekgrønn med små, hvite vorter langs ryggen og svarte flekker.


== Levevis ==
Larven lever på gudetre (Ailanthus altissima). Dette treet stammer fra spinnerens hjemområde i Øst-Asia, men det har blitt plantet over store deler av verden, og gudetrepåfuglspinneren bruker det også der den har etablert seg i nyere tid.


== Brukt i silkeproduksjon ==
Gudetrepåfuglspinneren har blitt brukt i produksjon av silke i liten skala. Silken blir ikke så fin som den fra den ekte silkespinneren (Bombyx mori), men godt brukbar til tekstiler. Som mange andre påfuglspinnere er den forholdsvis lett å få til å formere seg i fangenskap.


== Systematisk plassering ==

Ordenen sommerfugler, Lepidoptera
Underordenen Ditrysia
Gruppen storsommerfugler, Macrolepidoptera
Overfamilien Bombycoidea
Familien påfuglspinnere, Saturniidae
Underfamilien Saturniinae
Stammen Attacini
Slekten Samia Hübner, 1819
gudetrepåfuglspinner, Samia cynthia (Drury, 1773)


== Eksterne lenker ==
(en) gudetrepåfuglspinner i Global Biodiversity Information Facility 
(en) gudetrepåfuglspinner hos Fauna Europaea 
(en) gudetrepåfuglspinner hos ITIS 
(en) gudetrepåfuglspinner hos NCBI 
(en) Kategori:Samia cynthia – bilder, video eller lyd på Wikimedia Commons 
(en) Samia cynthia – galleri av bilder, video eller lyd på Wikimedia Commons 
Samia cynthia – detaljert informasjon på Wikispecies
Listen When Alone

Listen When Alone er debutalbumet til Kristian Valen. Albumet kom ut i 2004 og inneholdt blant annet singlene Still Here, I Surrender, Living The Dream og If I Was.


== Referanser ==
Cecropiaspinner

Cecropiaspinner (Hyalophora cecropia) er en nattsvermer som tilhører familien påfuglspinnere (Saturniidae). Den er vidt utbredt i Nord-Amerika vest til Rocky Mountains og nord til den sørlige Canada.


== Utseende ==
En stor (vingespenn 125 – 150 mm) spinner med forholdsvis liten kropp og store vinger. Vingene er brune med en rød og hvit tverrstripe omtrent midt i. Innenfor denne tverrstripen sitter det en halvmåneformet, halvgjennomsiktig flekk i hver vinge. Ved spissen av forvingen er det en rund, svart flekk, langs forvingenes ytterkant en hvit siksakbord. Hannen er mer fargerik enn hunnen, kroppen og forvingenes rot er oransjerød og vingene er mer kontrastrikt fargede.

Larvene er blekgrønne med gule, blå og røde pigger.


== Levevis ==
Larvene lever først og fremst på lønn (Acer), men kan også finnes på mange andre planter, som or, søtmispel, bjørk, amerikaagnbøk, hickory, Ceanothus, amerikanesletre, oksidentkulebusk, kornell, hassel, hagtorn, Decodon verticillatus, Diospyros virginiana, smalsølvbusk, spolebusk, ask, korstorn, snøklokketre, virginiatrollhassel, valnøtt, einer, lerk, ambratre, tulipantre, leddved, kattehale, Maclura pomifera, eple, Morella cerifera, sumptre, virginiahumlebøk, hvitmorbær, klosterpion, klatrevillvin, amerikaplatan, poppel, Prunus, pære, eik, Rhus, Ribes, Rubus, Salix, hyll, spirea, syrin, lind, alm og korsved.Som vanlig hos påfuglspinnere sitter hunnen mest i ro og sender ut feromoner, som hannen med sine fjærformede antenner er meget følsom for. Hannene flyr om natten og kommer gjerne til lys.


== Referanser ==


== Eksterne lenker ==
(en) cecropiaspinner i Global Biodiversity Information Facility 
(en) cecropiaspinner hos ITIS 
(en) cecropiaspinner hos NCBI 
(en) Kategori:Hyalophora cecropia – bilder, video eller lyd på Wikimedia Commons 
(en) Hyalophora cecropia – galleri av bilder, video eller lyd på Wikimedia Commons 
Hyalophora cecropia – detaljert informasjon på Wikispecies
Arne Sørli

Arne Sørli (født 2. april 1904 på Sørum i Akershus fylke, død 17. mai 1969 i Tromsø), var en norsk komponist.
Familien flyttet til Oslo da de fire sønnene begynte på realskolen.  Arne Sørli var som faren og brødrene meget musikalsk. Han var i tillegg svært språkmektig, og utdannet seg derfor som filolog. Han leste 19 språk, de nordiske medregnet, og var spesielt opptatt av den finsk-ugriske språkgruppen. Delvis derfor var han interessert i nordområdene (Nordkalotten), og søkte stilling som adjunkt ved Harstad gymnas i 1938. 
Høsten 1940 flyttet han over til Tromsø gymnas, og der virket han som lektor de fleste yrkesaktive årene. Han var hele tiden aktivt med i byens musikkliv. I perioden 1959-61 tok han et vikariat i Karasjok for å gjøre seg nærmere kjent med samisk språk, musikk og kultur, som han hadde stor respekt for. Her komponerte han, inspirert av en samisk joik, melodien til «Sámi Soga lávlla» (Samefolkets sang),  som med tekst av Isak Saba ble godkjent som samisk nasjonalsang i 1992 (av det Nordiske Samerådet i 1986).Arne Sørli skrev og arrangerte en del musikk (bl.a «Gammal salmetone frå Sørum»). Hovedinstrumentene var cello og trombone samt ventilbasun, men han behersket flere andre instrumenter. Under et fireårig opphold på Tynset gjorde han seg kjent med den nordøsterdalske musikktradisjonen, og lærte seg å spille neverlur. Under et internasjonalt musikkstevne i Oslo midt på femtitallet åpnet han stevnet med lurlåten «Kjenningslåt», som ble tatt opp på lydbånd, og nå brukes i et av ungdomsskolens musikkverk.


== Referanser ==
Kovdor

Kovdor (russisk: Ковдор) er en by i Murmansk oblast i Russland. Innbyggertall: 20 867 (folketelling 2002). En karbonatittgruve ligger i nærheten av byen.


== Referanser ==


== Eksterne lenker ==
Offisielt nettsted 
(en) Kovdor – kategori av bilder, video eller lyd på Commons
Antheraea polyphemus

Antheraea polyphemus er en sommerfugl som tilhører familien påfuglspinnere (Saturniidae). Denne store arten forekommer over store deler av Nord-Amerika.


== Utseende ==

En stor (vingespenn opptil 150 mm), gulbrun spinner med store vinger. Hannen er mindre og slankere enn hunnen, og med sterkere farger. Forvingen har en hvit tverrstripe nær roten, et liten, hvit øyeflekk rundt midten, et brunt tverrbånd rundt 2/3 ut i vingen og et smalt, gråsvart bånd utenfor dette. Ved vingespissen er det en liten, svart flekk. Bakvingen har en stor, svart, blå og gul øyeflekk og et svart og hvitt bånd langs ytterkanten. Larven er grønn med sølvfargede flekker langs sidene.


== Levevis ==
Larven kan finnes på en lang rekke forskjellige løvtrær. Som vanlig hos påfuglspinnere, sitter hunnene mest i ro og sender ut feromoner, mens hannene flyr rundt på leting etter hunner.


== Eksterne lenker ==
(en) Antheraea polyphemus i Encyclopedia of Life 
(en) Antheraea polyphemus i Global Biodiversity Information Facility 
(en) Antheraea polyphemus hos ITIS 
(en) Antheraea polyphemus hos NCBI 
(en) Kategori:Antheraea polyphemus – bilder, video eller lyd på Wikimedia Commons 
(en) Antheraea polyphemus – galleri av bilder, video eller lyd på Wikimedia Commons 
Antheraea polyphemus – detaljert informasjon på Wikispecies
Syddjurs kommune

Syddjurs kommune  er en dansk kommune i Region Midtjylland, opprettet ved region- og kommunalreformen i 2007. De fremste tettstedene er Ebeltoft og det kommunale administrasjonssenteret Rønde.
Kommunen er en sammenslåing av Ebeltoft kommune, Midtdjurs kommune, Rosenholm kommune og Rønde kommune.


== Borgermestre ==
Michael Stegger Jensen (S) 2022–
Ole Bollesen (S) 2018–2021
Claus Wistoft (V) 2014–2018
Kirstine Bille (SF) 2010–2014
Vilfred Friborg Hansen (S) 2007–2010


== Referanser ==


== Eksterne lenker ==
Offisielt nettsted 
(en) Syddjurs Kommune – kategori av bilder, video eller lyd på Commons
Baotian

Baotian (fullt navn på kinesisk: 江门市中港宝田摩托车实业有限公司, pinyin: Jiāngmén Shì Zhōnggǎng Bǎotián Mótūochē yè yǒu xiàn gōngzi, engelsk: Jiangmen Sino-HongKong Baotian Motorcycle Industrial Co. Ltd.) er en kinesisk motorsykkel– og scooterprodusent, startet i 1994. Hovedkontoret er i Jiangmen i provinsen Guangdong. Syklene er billige og populære over hele verden.


== Modeller ==
Baotian Viking
Baotian BT-Classic
Baotian BT-Sport
Baotian BT-Sport 125cc (lett motorsykkel)
Baotian GTR
Baotian GT4
Baotian Spitfire
Baotian DeLuxe
Baotian BT-Retro
Baotian Rocky


== Eksterne lenker ==
Offisielt nettsted 
(en) Baotian scooters – kategori av bilder, video eller lyd på Commons
Ostrovnoj

Ostrovnoj (russisk: Островно́й), også kjent som Jokanga (1938), som Gremikha (1981) og som Murmansk-140 (russisk: Му́рманск-140), er en lukket by i Murmansk oblast i Russland. I 2016 var innbyggertallet 1960. På tersamisk kjent som Jofkjogk (Ёфкёгк).


== Historie ==
Byen ble grunnlagt den 17. september 1611, det fikk en liten flåtestasjon i 1915, og fikk status som ZATO i 1981. Tallet på innbyggerer vokste da til 14000 i 1996, men minket til 4000 i 2009.I 1951 ble det under arbeidsinnsats fra Gulag-fanger påbegynt bygging av Kolajernbanen (offisielt kodenacn Byggverk 509), hvis hovedstrekning skulle knytte sammen Apatity med Jokangabukten 300 kilometer unna. Det ble lagt spor for ca 110 kilometer før Stalins død i 1953, men så ble arbeidet innstilt. En del av den ferdigstilte strekningen er i bruk som del av forbindelsen til Revda, men Jokasta forble uten jernbaneforbindelse. Noen veiforbindelse finnes heller ikke. Man kommer hit med kystskip, helikopter eller småfly.
Rundt tre kilometer fra (da hetende) Gremikha ble det anlagt et hemmelig støttepunkt for den sovjetiske Nordflåten, bl. a. for atomubåter, med tilhørende boligkvarterer. Da ble dekknavnet Murmansk-140 tatt i brukt. I 1981 ble Gremikha i innlemmet i denne.
I 1992 fikk stedet byrettigheter, under ditt nåværende navn Ostrovoj (avledet av ostrov som betyr «øy»). Med krisen i den russiske marine i 1990-årene sank folketallet drastisk.


== Referanser ==


== Eksterne lenker ==
Offisielt nettsted 
(en) Ostrovnoy – kategori av bilder, video eller lyd på Commons
Mockfjärd

Mockfjärd er et tettsted i Gagnef kommune i Dalarnas län i landskapet Dalarna i Sverige. I 2010 hadde tettstedet 1 937 innbyggere.Stedet er kjent for sin tilknytning til Palmemordet, da det i oktober 1983 ble brukt en revolver under et ran av et postkontor i Mockfjärd. Denne revolveren ble etterforsket som det mulige drapsvåpenet.


== Referanser ==
Orizabapåfuglspinner

Orizabapåfuglspinner (Rothschildia orizaba) er en sommerfugl som tilhører familien påfuglspinnere (Saturniidae). Denne store arten lever i Mellom-Amerika. Denne oppsiktsvekkende sommerfuglen var av aztekene forbundet med guddommen Itzpapalotl.


== Utseende ==
En meget stor (vingespenn opptil 180 mm), brokete spinner. Vingene er store sammenlignet med kroppen. Kroppen er kledt med rødgule hår, disse dekker også et felt ved roten av forvingen. Dette feltet er utad begrenset av et hvitt og svart tverrbånd. Midt i hver vinge er det en stor, trekantet til firkantet, halvgjennomsiktig flekk. Utenfor denne er det en (fargene innefra og ut) svart, hvitt og rødt tverrbånd. Ved forvingens spiss er det en stor, trekantet, hvit flekk. Ytterst en tynn, mørk sikksakkband. Den hårete larven er blågrønn på undersiden, gulgrønn på oversiden, med en tynn, hvit stripe mellom.


== Levevis ==
Larven lever på forskjellige løvtrær. Som hos de fleste påfuglspinnere sitter hunnen mest i ro og sender ut feromoner, som kan tiltrekke hanner fra lang avstand.


== Eksterne lenker ==
(en) orizabapåfuglspinner i Encyclopedia of Life 
(en) orizabapåfuglspinner i Global Biodiversity Information Facility 
(en) orizabapåfuglspinner hos ITIS 
(en) orizabapåfuglspinner hos NCBI 
(en) Kategori:Rothschildia orizaba – bilder, video eller lyd på Wikimedia Commons 
(en) Rothschildia orizaba – galleri av bilder, video eller lyd på Wikimedia Commons 
Rothschildia orizaba – detaljert informasjon på Wikispecies
Arne Sucksdorff

Arne Edvard Sucksdorff (født 3. februar 1917 i Stockholm, død 4. mai 2001 i Stockholm) var en svensk regissør, manusforfatter, fotograf og dokumentarfilmer.
Sucksdorff studerte til å bli fotograf i Berlin. Etter fullførte studier vant han flere fotokonkurranser. Han filmdebuterte med levende bilder i 1938. Han ble den første svensken noensinne som ble tildelt en Oscarpris; prisen fikk han for kortfilmen Människor i stad i 1947. Sucksdorff flyttet til Brasil på midten av 1960-tallet, der han i 1965 laget filmen Mitt hem är Cobacabana, som han senere vant prisen Guldbagge for. Han var gift med Astrid Bergman Sucksdorff i perioden 1951–1964.
Hans navn er også kjent for sin tilknytning til Palmemordet, etter at han ble frastjålet en revolver i 1977 som senere har blitt mistenkt som drapsvåpenet som drepte Sveriges statsminister Olof Palme. Revolveren har fått kallenavnet «Sucksdorffsrevolveren».
Som dokumentarfilmskaper var Sucksdorff kjent for å iscenesette filmene sine. Dette innebar for eksempel at han i En kluven värld fra 1948 puttet de tilsynelatende ville dyrene i et studio og lot reven i filmen drepe kaninen. I tillegg var han kjent for å legge til ikke-diegetisk musikk for å skape en bestemt stemning, og ved hjelp av en narratør fortelle seeren hva kampen mellom dyrene betød. I likhet med John Flaherty fulgte Sucksdorff derfor en tradisjon der man reformidler og pynter på virkeligheten istedenfor å vise den slik den er.


== Regi (utvalg) ==
1972 – På jordens baksida
1961 – Pojken i trädet
1953 – Det stora äventyret
1948 – Uppbrott
1948 – En kluven värld
1947 – Människor i stad


== Filmmanus (utvalg) ==
1961 – Pojken i trädet
1948 – Uppbrott


== Bibliografi (utvalg) ==
Mark och människor


== Referanser ==


== Eksterne lenker ==
(en) Arne Sucksdorff på Internet Movie Database 
(sv) Arne Sucksdorff i Svensk Filmdatabas 
(da) Arne Sucksdorff på Filmdatabasen 
(fr) Arne Sucksdorff på Allociné 
(en) Arne Sucksdorff på AllMovie 
(en) Arne Sucksdorff hos The Movie Database
Poljarnyj

Poljarnyj (russisk: Поля́рный) er en lukket by i Murmansk oblast i Russland. Byen ligger på vestsiden av den ytre delen av Murmanskfjorden.  Byen ble grunnlagt i 1896 som Alexandrovsk (russisk: Алекса́ндровск), og den er en av de eldste byene på Kolahalvøya. Byen fikk bystatus i 1899, og ble omdøpt til Poljarnyj i 1939. 
Innbyggertall: 18 552 (folketelling 2002), 27 635 (folketelling 1989).
Russisk skipsverft nummer 10 (Sjkval) ligger i Poljarnyj, og i Vesten er verftet oftere referert til ved bynavnet enn ved sitt offisielle navn. Da de første atomubåtene ble levert til den sovjetiske nordflåten på slutten av 1950-tallet, ble verftet modifisert for dokking og reparasjon av disse fartøyene.  Etter hvert som den russiske marines atomdrevne fartøyer nå blir utrangert, så blir de lagt i opplag ved Poljarnyj i påvente av defueling og opphugging.


== Referanser ==


== Eksterne lenker ==
Offisielt nettsted 
(en) Polyarny – kategori av bilder, video eller lyd på Commons
Craig Williamson

Craig Michael Williamson (født 23. april 1949 i Johannesburg) er en tidligere sørafrikansk politimann som jobbet med spionasje i apartheidtiden. Williamson var innblandet i flere utenlandske bombeangrep, innbrudd, kidnappinger, mord og propagandaaktiviteter. Disse handlingene var understøttet av det sørafrikanske apartheidregimet.
Snezjnogorsk

Snezjnogorsk (russisk: Снежного́рск) er en lukket by i Murmansk oblast i Russland. Den ligger rundt 25 km nordnordøst for Murmansk, og 8 km vest for Poljarnyj. Innbyggertall: 12 737 (folketelling 2002).


== Referanser ==


== Eksterne lenker ==
Offisielt nettsted 
(en) Snezhnogorsk – kategori av bilder, video eller lyd på Commons 
Uoffisielt nettsted for byen.